Poštovani,

Dozvolite nam da Vam ispred Dječje bolnice Srebrnjak koja je Referentni centar Ministarstva zdravstva za kliničku alergologiju djece ponudimo mogućnost da zainteresiranim učenicima provedemo kvalitetnu i besplatnu uslugu testiranja na 27 inhalacijskih i nutritivnih alergena u sklopu europskog znanstvenog projekta IMPTOX koji prati utjecaj mikro- i nanoplastike na razvoj i prezentaciju alergijskih bolesti u dječjoj populaciji. Naime, poznato Vam je da su alergijske bolesti u velikom porastu u cijelom svijetu, kao i u našoj zemlji, te je bitno pratiti koji čimbenici utječu na takav porast.

Detaljne informacije o projektu IMPTOX i samom postupku testiranja možete dobiti na sastanku 29. 3. (srijeda) u 16:30 na kojem će članovi našeg tima predstaviti istraživanje i odgovarati na Vaša pitanja. Sastanak, kao i testiranje, održat će se u prostorijama Osnovne škole "Ivane Brlić Mažuranić".

Molimo sve roditelje zainteresirane za sudjelovanje u projektu da se jave razrednicima.

Također, ukoliko će dijete pristupiti testiranju bitno je da ne uzima antihistaminike najmanje 5 dana.

U privitku Vam šaljemo i brošuru u kojoj je ukratko prikazan problem mikroplastike, kao i plan istraživanja.

S poštovanjem,

Imptox tim

Sastanak (29.03.2023.) 16:30

Testiranje (31.03.2023.) 10.00-14.00)